als_Latn dik_Latn sag_Latn
Lideri i Lëvizjes Vetëvendosje, Visar Ymeri sot është takuar me përfaqësues të BE-së për monitorimin e zgjedhjeve të 11 qershorit. Ai në Facebook ka shkruar, se VV-ja është e interesuar për zgjedhje të ndershme dhe të lira
“Sot, bashkë me drejtuesin e shtabit zgjedhor Besnik Bislimin, u takuam me Kryetarin Alojz Peterle dhe nënkryetarin Gilles Saphy e EODS, të dytë përfaqësues nga BE-ja për monitorimin e zgjedhjeve”, ka shkruar Ymeri.
“Ne diskutuam sesi jemi të interesuar për zgjedhje të ndershme e të lira. Komisionerët e vëzhguesit e VV janë mijëra, të trajnuar, të përgatitur, të fortë e të ndershëm. Asnjë votë, në asnjë vend, nuk do të vidhet. Kjo është garancia jonë. Por në këtë mision do të jetë ndihmë e madhe për ne edhe puna e vëzhguesve ndërkombëtarë, me të cilët do të bashkëpunojmë për mbrojtjen e votës, siç u dakorduam me z. Peterle dhe z. Saphy”, thuhet në postimin e liderit të Vetëvendosjes në Facebook.
als_Latn als_Latn als_Latn